
M C H U C H U B I ” 


I 


Entrevista cu un Statenlid 

di' Aruba 


Nos redaccion tabata tin 
un entrevista cu un staten- 
lid di Aruba tocante e pro- 
blema cu a surgi aki na Aru- 
ba entre Comercio — pa 
motivo cu Aruba no ta hanja 
su lugar merecido den e 
schedule di vuelos. 

E Statenlid a conta nos lo 
siguiente: “Parce e pueblo di 
Aruba cu a eligi hendenan pa 
Staten no ta realisa cu e 
statenlid tei pa trece nan pro- 
blemanan dilanti di gobierno 
y hanja un solucion tambe. 

Muchas beses den courant e 
statenlid a sigi bisa: “Mi ta 
lesa cu a bai serca tal of tal 
ministro of a bai serca Ge- 
zaghebber (ora ta algu cu ta 
perteneee na land) cu pro- 
blemanan cu ta toca e Isla 
di Aruba y ta lesa cu no a 
logra nada. 

E hendenan cu haci esaki 
ta lubida cu si nan a. jega ser- 
ca e Statenlidnan di Aruba, 
cu e problema lo worde solu- 
ciona pasobra statenleden tin 
derecho di interpela gobiemo 
y mester hanja un contesta- 
cion of por trece e punto di- 
lanti den Staten, cu ta e cuer- 
po cu ta traha Leynan. 

Na Aruba, mehor dicho 
den henter Antillas, despues 
cu a vota pa un hende bira 
un Statenlid, generalmente 
no ta haci uso di dje. 

E tabata eligi pa sirbi pue- 
blo y pueblo mester haci uso 
di dje, door cu a eligiele pé 
representa e pueblo di Aru- 
ba y problemanan di Antillas 
en general. 

Especialmente den grupo 


di comercio ta mashar re- 
marcable cu nan parce ta pen- 
sa cu NO TIN mester di un 
Statenlid su cooperacion, pa- 
sobra. nan ta bula bai unbes 
serca tal of tal ministro, lu- 
bidando cu ministro ta res- 
ponsabel di duna cuenta na 
STATENLEDEN. 

Naturalmente tin staten- 
leden cu ta gusta cu ningun 
persona bini serca nan cu pro- 
blemas, ya. nan por tin un 4 
anjas tranquilo di bula bai 
Curacao bini y disfruta di e 
bondadnan cu nan ta ricibi 
como Statenlid, manera via- 
hes cocktailparties etc. etc. 
solamente. 

Esaki no ta e moda verda- 
dero di reprcscnta e hende- 
nan of e Isla cu a manda nan 
bai staten. Si pueblo y co- 
mercio mester realisa cuanto 
cos miembronan di Staten 
por haci pa nan Isla ora un 
of otro official haltu ta drei 
nan rond, anto nan lo lanta 
for di sonjo y obliga e sta- 
tenleden cu nan a pone den 
Staten di traha y logra algu 
pa e confianza cu a deposita 
den nan. 


Si e tiempo ey no jega, 
anto semper lo tin e famoso 
wega di “NOS LO STUDIA 
E PROBLEMA” pero contes- 
tacion official no ta hanja. 

Un bon politico den pues- 
to haltu ta contesta solamen- 
te ora E: MESTER CON- 
TESTA, y esaki e mester 
haci na STATEN ora haciele 
preguntas. 

TIN UN PREGUNTA 
GRANDI PENDIENTE AC- 
TUALMENTE DEN STA- 
TEN y esaki ta: COM POR 
TIN UN DIRECTEUR DI 
A.L.M. cu ta JEFE DI 
LUCHTVAARTDIENST A 
LA BES. 

E contesta aki mester ta 
contesta y mester bini un 
solucion den e cos aki cu ta 
un situacion cu no ta mucho 
saludable. 

Ami como Statenlid, y casi 
segur mi ta kere mi colega- 
nan di oposicion y gobiemo 
igual ta di acuerdo cu locual 
mi a bisa. 

BOSO A ELIGI NOS, 
HACI USO DI NOS CAPA- 
CIDAD TAMBE NA BIEN- 
ESTAR DI ARUBAI 


THEO PAALMAN 

Carniceria ..PRINCIPAL” 

WILHELMINASTRAAT 67 — TEL. 3254 

EXCLUSIVO Y DI PRIMERA CALIDAD 
Cami di bisé; baca, porco, y carni di carné. 

Tur clase di ham, keshi, etc. y Snacks! 

Lago lo ta Tereno di Prueba 
pa Sistema Nobo di Paga Candela. 


Durante e ultimo siman di 
Juni, 1967, lo tin prueba na 
gran escala di pagamentu di 
candela na Lago Oil & Trans. 
port Co., Ltd. E Pruebanan 
aki lo demonstra eficacia di 
equipo y sistema nobo di 
paga candela- Vlam y huma 
cu lo resulta di e pruebanan 
aki lo ta visible den vecinda- 
rio di San Nicolas, pero nan 
lo no ta causa di ningun preo- 
cupacion. 

Tanki 253, cu ta keda par- 
ti pabao den vecindario di 
tank farm, lo ta jen di gaso- 
lin (hexano) y nan lo pega 
e gasolin na candela. Diame- 
tro di e tanki aki ta 114 pia, 
y e ta 30 pia haltu. Lugar di 
basha scuma riba e gasolin, 
nan lo supla e scuma for di 
bom di e tanki pa medio di 
un tubo pegá den e tanki. 
Esey lo causa e scuma di 
drief bai ariba te jega na top 
di e gasolin, caminda e scu- 
ma lo forma un dekel di mas 
o menos 5 duim diki cu ta 
tapa e gasolin. 

Segun ta sperá e dekel lo 
piama den un 15 minuut y 
lo paga e candela completa- 
mente. 

E pruebanan aki na Lago 
lo worde haci door di Esso 
Research & Engineering su 
representantenan, kende ta 
encarga di e manera di haci 
prueba y tambe lo coordina 
tur loke ta necesario. E hefe 
interino di departamento di 
paga eandela W. Brinkman 
lo ta coordinador di Lago du- 
rante e pruebanan aki, mien- 
tras I. Chin !o coordina loke 


ta asuntonan di ingenieria. 

E facilidadnan cu Lago 
tin pa tene e pruebanan aki 
di candela den tanki a worde 
studia y aproba door di in- 
genieronan di Esso Research. 

Esnan cu a entablá comber- 
sacion riba e pruebanan aki 
ta Lago su comision pa ope- 
racion cu seguridad y Esso 
Research, tempu cu Lago su 
Superintendente di pomp- 
mento di zeta J.M. Whitlock 
y hefe di Seguridad J.W. 
Hodgson a asisti na e Con- 
greso Nacional di Seguridad 
pa Fabricacion y Tecnica, 
cual a tuma lugar na Novem- 
ber di anja pasa. 

Como e procedimiento di 
pomp scuma XL bao di su- 
perfucie di un liquido na 
andela por worde usa den 


industria petrolera den hen 
ter mundo nan lo traha un 
pelicula di e pruebanan p,n 
uso di afiliadonan di Esso y 
di industria petrolera en ge. 
neral- 

Lago su interes principal 
den e tecnica nobo aki ta pa 
sigura mihor proteccion con 
tra candela pa e tankinan cu 
ta bao di construccion pa e 
projecto Oil Movements. 

E pruebanan aki ta parti 
di Lago su esfuerzonan con- 
tinuo pa mantene su nivel 
haltu di seguridad na tra- 
bao. 

Recientemente Lago a ga- 
na promer lugar den e con- 
curso di Conseho Nacional di 
Seguridad como e refineria 
di mas sigur di mundo du- 
rante 1966. 

1 A llega na Aruba. 

en polvo y evaporada. 

I Agente na Aruba: 


ISii 

1 Kusters Trading Co. 

KRUISWEG 10 — TEL - : 1012 


ORANJESTAD 


Lesa y abona 

“Chuchubi Magazine” 

NOS LECTORNAN TA SCIRBI 

QUICO LO A PARA Dl NOS 
A QANA E ELECCION 


Sl P.P.A. 
AKI 


Senjor Redactor 

Permiti mi un espacio den 
e semanario tan lesa pa mi 
por comenta alg-o tocante lo- 
cual Boeboe Ras a scirbi na 
favor di P.P.A. 

Pa promer, mi kier a bisé 
pa bai para un atardi na 
g-ate di Barcadera (A.C.I.) pé 
mira pa su mes cu tin mas 
stranheros cu Arubianos ta 
traha eynan. Na hotelnan ta 
mesun cos. Na reunion P.P.A. 
kier draai un ratel dilanti 
Rubeanosnan wowo splicando 
paquico tin tanto 1 desempleo 
pero ta na Bobonan so 1 e cos- 
nan aki ta peg-a. Un hecho ta 
esaki nos ta wordu descri- 
mina ariba nos isla. Na San 
Nicolaas un estranhero ariba 
lista di P.P.A. a insulta Aru- 
beanonan en g'eneral llaman- 
do nos cabritos. 

Ta asina bon nan kier nos. 
Ta pesey nan ta duna stran- 
heronan trabau, trabau cu ta 
toca nos Arubianonan, pero 
nan a lubida cu nos ta mayo- 
ria ariba Aruba y nos ta mira 
e abusonan aki, ta pesey a 
p ln un cambio. Ta asina 

•A. tabata combati desem- 
Pleo dunando stranheronan 
trabau y laga e Rubeanonan 
SIn trabaUc 

Pasobra si P.PA. tabata 
uuna Arubianonan trabau 
aw e lo tin poco Arubiano sin 
^abau y e estranheronan sin 
wabau mester a laga cai awe 
ca si no s no tabata tin des- 
eiwpleo na Aruba. 

Mi deseo ta pa e lidernan 
01 union pa cambio lesa esaki 


y tene na cuenta nos derecho 
di jiu di tera. 

Mi kier pa Senjor Redac- 
tor inclui esaki tambe den 
mi comentario. 

E P.P.A.-nan Arubianos, 
despues cu nan lesa esaki 
mester pensa bon ta quico 
ta nifica vota pa P.P.A. 
Union pa Cambio ta digno di 
boso votos den eleccion cu a 
pasa, pasobra nan ta bai es- 
tablece nos derecho di yiu 
di tera y esaki ta Arubia- 
nonan sea A.V.P. of P.P.A. 
no mester lubida cu e pro- 


greso cu PP.A. a treee no a 
sirbi Rubiano di mucho, pa- 
sobra nos a hanya e trabau 
cu a bin, en cambio nos mes- 
ter a sali busca trabau afor 
di Aruba na Hulanda y Sint 
Croix. Pero esaki ta cosnan 
cu lo bai perteneee na pasado 
y awor e rol ta bai bira pa 
robez. Union pa cambio tin e 
confianza di su votadorhan 
den e trabau ki, pasobra nos 
no lo vota pa P.P.A. jamas. 

Masha danki 


Ex P.P.A. awor A.V.P. 


Mira pa bo mes 

N A 

Saade Store 

E MIHOR DEN TUR MERCANCIA 


ADMIRAL 

T.V. — RADIOS 

AIRE-CONDICIONADOS 

REFRIGERADORES 

Pa calidad superior: 


MUEBLES 

Wasmachine BLACK STONE 
MAGIC CHEF 
Stoof di gas: RANGES 
y masha hopi otro cos 
na prijs barata. 


Saade Store 

JAMIL SAADÉ — Propietario 
NASSAUSTRAAT 1, - ORANJESTAD, ARUBA 
TEL.: 2 18 9 

Dl UN MALU Sl TA ADEN, 

MESTER SCOHE E MEHOR. 


Nos gobierno di Aruba a 
scohe como nan lema progre- 
so di Aruba cu turistas. Es- 
aki ta trece cuné su bondad 
y su maldad, pasobra entre e 
turistanan ta jega tur sorto 
di hende bon y malu y hasta 
gangsters. Tambe entre e 
turistanan ta jega aki na 
Aruba e gruponan di hom- 
beman conoci den mundo co- 
mo playboys, esta e homber- 
nan cu ta viaha di pais pa 
pais pa conoce muhernan di 
tur lugar caminda nan hos- 
peda. 

Na Aruba ta mashar difi- 
cil pa e playboys por man- 
tene nan capricho, pasobra 
ainda e muher Arubananan 
no a bira asina modema cu e 
ta pensa na bira un playgirl. 

E playboynan e hora ey ta 
busca tur informaciones po- 
sibel com nan por drenta 
den contacto cu nos mucha- 
nan local, y ta bai hasta asi- 
na leuw di forma un freiachi 
cu ningun intencion serio su 
tras. 

Ora no logra esaki, manera 
den e ultimo show cu tabata 
tin den Hotel, e artista a 
bisa SI BO TA FADA NA 
ARUBA ANTO JAMA TAL 
Y TAL NUMBER NA SAN 
NICOLAAS of bai San Nico- 
laas y bo soledad lo caba. 

Ora nos Isla of un parti di 
nos isla a cuminsa ta hanja 
un nomber asina den exte- 
rior, ya gobierno no por hun- 
ga e wega di tira piedra y 
sconde man y mester sali na 
claridad tambe cu nan ta so- 
porta y accepta negocionan 


di prostitutas, y cu nan ta 
na haltura di esaki. Ora un 
gobierno ta na haltura di un 
cos mester cuminsa centra- 
lisa e cos tambe y nos ta kere: 
SI NO POR CABA CU E 
COS, locual ta imposibel pa 
motibo di factores mashar 
importante, esta UNDA TU- 
RISTANAN mester bai sar- 
cha nan caprichonan y pa 
proteccion di nos muchanan, 
anto mester mira pa haci algu 
drastico tambe, y haei locual 
Curacao a haci, esei ta con- 
centra tur e bendedoranan di 
nan cami den un lugar sera 
kitando nan for di circula- 
cion for di 7 ’or di atardi, pa 
no mester jega den un lugar 
cu bo senjora y juinan y den 
e mes lugar, pa bon nomber 
cu e lugar tin, ata na bo lado 
ta sinta un muher di vida. 
Generalmente hombeman eu 
pudor ta haci di muhernan 
di vida na un manera discre- 
to pa otro no mira nan; pero 
parce aki na Aruba cu juven- 
tud y hasta hombeman cu 
famia ta gosa di presenta 
nan mes cu e muhernan na 
hotelnan y unda cu tin fies- 
ta caminda cu famianan por 
bai distrai nan mes 


Cu ta tolera e muhernan, 
NO TA NIFICA CU MES- 
TER ta den nan compania 
tambe. Mester tin cierto lu- 
gar caminda muheman casa 
por bai eu nan esposos sin 
mester contra cu muheman 
di vida. 

Curacao a mira e cos aki 
mashar bon y a traha un 
campo. Amba ta hunga e 
wega di no por mira of di 
larga pasa cu no sa y famia- 
nan por worde bochorna, ma- 
nera a sosode Diadomingo 
pasa cu un homber casa ta- 
bata den un hotel cu un bar- 
buleta y su senjora a drenta 
lantele f«>r di mesa y bisele 
ban cas. 

E senjora tabata den e 
caso aki un muher mashar 
pacifica, pero con e cos lo ta- 
bata si tabata un di e senjo- 
ranan cu gusta papia pala- 
branan insolentes y hasta 
gusta bringa? 

Ademas den e asunto di 
sanidad ta larga lugar pa 
dreeha hopi pasobra ningun 
muher di vida alegre MES- 
TER PONE NAN MES NA 
EXAMINACION. Nan ta ha- 
ciele pasobra e donjo di ho- 
tel ta exigi di algunas pa nan 


DCHEE'S PLACE 

Nassaustraat, Oranjestad. 

4 . CAMINDA CUMINDA TA SABROSO 
4 CAMINDA FAMIANAN DECENTE TA 
CONTRA; 

4 CAMINDA TIN UN ADMOSFERA 
DECENTE 

— T E L. : 15 9 2 — 

FOR SALE . 
on an as-is, where-is, basis 

One Firé Water Pump Building 

with 

Two Diesel-Driven Fire Water 
Pumps 

(I.R. Cameron; horizontal; centrifugal; 2-stage; 
size and type 6” EV; 1350 R.P.M.; 1500 g.p.m.; 
440 hd/ft.) 

Intake Structure, Screens, 

Two Fuel Tanks, 

Four 12-volt Batteries and 
Two 24-volt Battery Chargers 

For additional information and/or inspection of 
the above, contact the Area Supervisor-Services 
at the Storehouse, phone No. 9-3644. 

Bids should be submitted in writing not later 
than 4:00 p.m., Monday, July 3, 1967, to this 
address: 

P. O. Box 364 

Bid — Fire Water Pump House Building 
and Equipment 
San Nicolas, Aruba, 

Lago reserves the right to reject any and/or 
all bids. 



LAGO OIL & TRANSPORT COMPANY LTD. 


bai dokter pa evita cu nan 
por hanja nan den trobbel 
pa motivo cu nan por danja 
juinan di hende. 

Nos ta propone na go- 
bierno pa e EXAMINACION 
DI E MUHERNAN ey tuma 
lugar serca varios dokter, 
pasobra nos no ta gusta e 
asunto di cu un muher ta 
jega serca dokter ta dale un 
spuit, ta cobra tanto florin 
pa consulta y un otro tanto 
pa e spuit y e cos a caba ey. 
Si muheman mester ta exa- 
mina obligatorio, anto lar- 
ga esaki tuma lugar na 

GEZONDHEIDSDIENST 
DOOR DI E DOKTER DI 
WARDA, of mehor ainda 
larga e keurmentu tuma lu- 
gar door di e specialista cu 
ta aki na Aruba pa e caso- 
nan di enfermedad. 

E muhernan no mester ta 
personanan cu ta pertenece 
na un dokter so, kende for di 
nan ta gana un dineral. Door 
cu varios dokter ta keur e 
muhernan tin un control mas 
grandi y NOS TA KERE CU 
ESAKI TA NA INTERES 
DI SALUD DI PUEBLO. 

Nos ta pidi nos gobiemo 
STOP DI HUNGA E WEGA 
DI SCONDE MAN T'IRA 
PIEDRA, y dicidi serio kiko 
ta bai haci cu e caso celebre: 
MUHERNAN DI VIDA, ES- 
TRANJERAS! 

/—/—/—/ 

IDEA DI KENDE ESAKI 
TABATA? 

Dilanti di Amba Trading 
tin un standplaats pa auto di 
huur y tabata tin algun lu- 
gar pa hendenan cu ta baha 
y cumpra na e tiendanan ey 
banda of hende cu mester a 
baha un ratu pa hinca algu 
den nan auto. 

Diripiente ata á jega e 


hendenan di Openbare Wer- 
ken y tur caminda a pone 
STANDPLAATS pa TAXI. 

Aworta tristu cu mester a 
haci e cos aki pasobra stand- 
plaats pa TAXI por a pone 
ariba e standplaats grandi 
cu tin dilanti di Hotel Cen- 
tral tambe. 

Un tiempo pasa den pasa- 
do nos redaccion a bringa pa 
haci e standplaats pa Taxi, 
dilanti di Aruba Trading 
Company, mitar pa auto par- 
ticular — mitar pa Taxi. Go- 
bierno a accepta e proposicion 
ey, pero awor cu a bira pa 


taxi completo y den e caja ca- 
minda mester para cada mo- 
mento pa un auto di parti. 
cular beck y sali, awor lo 
bira un monstruo, especial- 
mente dia cu tin turistas cu 
tur e taxinan ey mester beck 
pa nan pasaheronan por sali. 

NOS TA KERE CU TIEM- 
PO A JEGA AWOR pa sera 
e caja PRINCIPAL COM- 
PLETO pa trafico. 

Gobiemo a nombra un co- 
mision pa studia e problema 
ey basta tiempo caba, PERO 
NUNCA a jega na tene reu- 
Continuacion riba pag. 12 

NOS LECTORNAN TA SCIRBI 

Duna nan forza pa Logra 


Senjor redactor di Chu- 
chubi: 

Awor cu e majoria di Aru. 
banonan a demostra cu nan 
kier goberna nan mes Isla y 
e combinacion pa cambio a 
tuma lugar, mi ta spera cu e 
Arubanonan lo corda tambe 
cu ta hendenan capas tin 
mester pa gobema e Isla alci 
caminda segun mi a lesa den 
Chuchubi tin mas cu 6000 
personas sin trabau, sin con- 
ta e muchanan cu ta sali 
pronto cu diploma for di 
school. 

Mi ta spera cu ora ta bai 
escohe deputados lo no tin 
bringamentu, pasobra tur lo 
kier bira deputado. 

Mi ta spera cu e partida- 
nan lo scohe un grupo di 
hombeman capaz cu por go- 
bema cu dignidad, hendenan 
cu idea y cu por planea un 
futuro pa Aruba. 

Mi ta spera tambe cu lo 
nombra un commission como 
cuerpo advisor di e deputa- 
donan pa nan tin her.denan 
capaz. huntu cu nan advisor- 
nan di gobiemo, pa avisa nan. 

Tambe ta masha importan- 
te pa tin eontacto constante 
entre tur e partidanan pa dis- 
cuti locual ta bai haci pa no 
jega den Raad cu diferente 
ideas. 

Aruba ta bai drenta un mo- 
mento historico na e momen- 
to cu e combinacion pa cam- 
bio nombra nan 5 deputados 
pa goberna e isla aki. 

Actualmete mi ta tende al- 
gun nomber, pero mi ta pun- 
tra mi mes : “A HUSGA Y 
PISA E HENDENAN bon 


promer cu duna nan e res- 
ponsabilidad grandi di hinca 
departamentonan den nan 
man? 

Den e ultimo campanja mi 
a bolter manera ta, jamele 
aki na Amba. Mi a larga 
P.PA. pasobra mi a gusta 
e zonido di PA CAMBIO, y 
ARUBANONAN MANDA 
NAN MES ISLA. 

Mi ta spera cu mi a tuma 
e banda bon. Di gobierno mi 
no ta spera nada pasobra mi 
no tin jui ni famia cu mes- 
ter busca algu for di gobier- 
no. Mi lo observa e hechonan 
di gobierno masha bon, pa- 
sobra mi tabata tin un poco 
mas suerte cu majoria, di 
Arubanonan, pasobra mi a 
ricibi mi educacion den Ex. 
terior. 

E promer 4 anjanan mi a 
vota pa P.P.A., pasobra mi a 
kere cu nan tabata capaz. 
Nan a desapunta mi y pesei 
awor mi ta cu A.V.P. — 
UNA/PIA/PRO. 

Mi ta spera cu nan lo sco- 
he bon y sa kiko nan ta bai 
haci. Politica lo hunga un rol 


importante pa scohe depu- 
tadonan, pero larga un politi- 
ca sano prevela. 

Mi ta spera cu nan lo lo- 
gra y mi ta spera cu Chu- 
chubi lo ta asina sportief di 
duna nan un chens tambe pa 
nan por custumbra cu nan 
trabau promer cu cuminsa 
critica nan. 

Mi sa si bini critica na 
Chuchubi lo publica e criti- 
canan; mi sabi cu Chuchubi 
lo haci esei, pero mi no ta 
tuma esei asina serio MA- 
NERA ORA REDACCION 
CU PALANCAS su tras cu- 
minsa critica, pasobra e ora 
ey cos ta serio di verdad y 
mester di cambio. 

Di gobierno Central mi no 
tin miedo, paso-bra ningun 
Arubiano, ni ningun estran- 
jero (Antilliano) den Staten 
Pa representa Aruba lo larga 
abusa di Aruba. 

Gobiero Central sabi esaki 
masha bon y nan lo no pur- 
bele siquiera. 

Senjor redactor, masha 
danki pa e espacio concedi 
na mi. 


V E N I 

— V I D I — V I C I 

JEGA 

— MIRA — VENCE 


Toyota 

♦ 

E auto cu a jega Aruba 

♦ 

Cu a conquista e Pueblo Arubano. 

♦ 

Bo otro auto mester ta un 


T oyota 

Garage Cordia Aruba 

TARABANA 46 — TEL. 2018 

”CHUCHUBI” 

NOS INFORMACIONNAN SEXUAL 


E siman aki nos ta scirbi 
tocante un otro peligro cu 
tin aki na Aruba y tocante 
un peligro cu ta drentando 
Aruba constantemente y es- 
aki ta e pçligro di e HOMO- 
SEXUAL. 

Na Aruba e hendenan aki 
ta conoci como maricu, pero 
nos lo husa den nos articulo 
e nomber homo. E homber- 
nan homo ta un grupo di 
hende cu tin nan deseo con- 
trario de vida y generalmen- 
te nan amor ta bai, nan sien- 
do homber pa homber. 

E hendenan aki si larga 
nan ketu nan ta practica 
nan vida di homo sin moles- 
tia ningun persona, pero mes- 
ter waak, pasobra nan amor 
especial ta bai pa menores di 
edad. 

Cu e casonan ta birando 
masha habri aki na Aruba 
nos por a mira ora de bes en 
cuando un grupo di e hende- 
nan aki ta jega na Aruba 
como turistas, pero general- 
mente companja pa nan pai- 
nan. E hendenan aki ta per- 
sonanan masha cariñoso, pa- 
sobra nan ta afemenida, esta 
nan tin mas aire di muher cu 
di homber. 

Na Inglaterra e gobiemo 
Ingles mester a traha un Ley 
caminda nan mester a ac- 
cepta e HOMO pa motivo cu 
den e halta sociedad tabata 
tin asina tanto di nan. 

Nan ta masha jaloers y ta 


bai te na morto cu un perso- 
na pa venganza ora kita nan 
papai for di nan. Hopi HO- 
MOS ta casa, pero un tiem- 
po of otro nan mester bolbe 
na e vicio di namora e sexo 
contrario. Nos no por des- 
aproba di e hendenan aki, 


Tanki Leendert 20 

Apreeiable Ludwiena: 

Chuchubi a ricibi bo buni- 
ta carta pa Tante Aida, ca- 
minda bo ta scirbi cu Tan- 
te Aida no a contesta bo. 

Nos ta masha tristu cu 
Tante Aida no por contesta 
e 'cartanan e tiempo aki, pero 
Tante Aida lo bolbe pronto 
cu su pagina pa e mucha- 
nan. 

Tante Aida ta sperando 


pasobra nan ta biba un bida 
di nan mes cu nan celos y 
nan amores. Unico cos cu 
nos ta contra di nan ta cu 
ora nan mester busca di hor- 
ta amor di menoman y pa 
esaki nos ta pidi majornan- 
ta alerta. 


lo t’ei atrobe cu su mucha- 
nan cu e ta stima masha y 
for di cualnan e tabata rici- 
bi masha carta y bunita te- 
kening. 

Boso tur resa pa Tante 
Aida pa Ooievaar trece locual 
e ta spera pronto y pé gosa 
di bon salud pé por ta cu 
boso atrobe. 

Redaccion Chuchubi 




e promé fabrika ku a produsi BELA na Antijas. 

SUPER PINE 
DESINFECTANT 

pa limpiesa di bo kas, 

Fergusonstraat 68a. — 


ARUBA 


Na Senjorita Ludwiena Petrochi 


OOIEVAAR y tan pronto 
tur cos sali bon tante Aida 


Lesa tur siman Bo Amigo 

“Chuchubi Magazine” 

A.T.T.A. GRAND INTERNATIONAL 


E Comite Organisador di e 
ATTA GRAND INTERNA- 
TIONAL cu lo ta un torneo 
intemacional di pingpong en 
celebracion di e 15 anja di e 
existencia di Aruba Table 
Tennis Association ta traha- 
do duro na e preparacionnan 
di e torneo. 

Un comite ehecutivo for- 
ma pa Betto Croes como pre- 
sident, Romero Tackling co- 
mo secretario general y An- 
tonio “Papa” Muller como 
coordinador ta contando cu 
cooperacion di diferente co- 
mite pa haci e torneo bira 
un exito. 

Na cabes di e comite di hos- 
pitalidad tin nombra Boysie 
Croes, na esun di relacionnan 
publicas Boy Simon, na esun 
di e torneo Wim Poeze y na 
esun di propaganda Herman 
Kuiperi. 

E programa di actividadnan 
ta cuminsa ariba dia 26 di 
juni y lo dura te cu dia 30 
di juni. 

Ariba e promer dia lo tin 
un recepcion chikito camin- 
da tur e delegacionnan ta 
haja oportunidad di conoce 
otro. Luego e mes anochi tin 
inauguracion oficial den So- 
ciedad Bolivariana cu defile 
cortico di e delegacioiman 
cu lo ta cada un encabesa pa 
un madrina. 

Despues di e desfile, hisa- 
mento di bandera y e parti 
oficial di inauguracion lo tin 
e mes anochi promer parti 
di e wegapan entre equipo. 

A toca na enfrenta otro 
den e promer partido e re- 
presentacionnan di Venezuela 
y Corsow. Despues ta hunga 
Aruba contra di Colombia. 


Esakinan ta encuentronan 
masculino. Tambe tin e mes 
anochi weganan femenino en- 
tre Araba y Corsow. 

Un gesto bunita den e 
programa ta cu e delegado- 
nan es decir e personanan 
cu ta encabesa cada delega- 
cion y cu no ta hungador ofi- 
cial lo topa otro den un tor- 
neo apart pa e Jubilee Cup. 
Ya ariba e promer anochi 
tambe e delegadonan lo ta. den 
accion. 

Dia 26 inauguracion lo ta 
pa 8.30 di anochi; tur otro 
dianan weganan ta cuminsa 
4.30 di atardi. Un ora y mei 
di sosiego lo tin pa 6.30. 
Ocho’or e weganan ta wordu 
reanuda. Tur wega lo ta den 
Sociedad Bolivariana. 

Puerto Rico cu ta yega 
laat ariba dia 26, lo drenta 
accion diamars dia 27 en- 
frentando Venezuela den we- 
ganan masiculino. Di e divi- 
sion aki COrsow ta topa cu 
Colombia despues. Di e parti 
femenino ta topa otro den 
oranan di atardi Corsow y 
Puerto Rico. Anochi e caba- 
jeronan di Aruba y Corsow 
ta enfrenta otro y esunnan di 
Puerto Rico y Colombia. E 
damanan di Araba tin di 
hunga contra di Puerto Rico. 
E final di e encuentronan pa 


segundo anochi mes caba. 

E partidonan entre equipo 
ta sigi diarazon dia 28 to- 
pando otro Corsow y Puerto 
Rico den promer instancia 
sigi pa e choke entre Aruba 
y Venezuela. Un comienzo lo 
ser haci cu e partidonan in- 
dividual femenino di singles. 
Den oranan di anochi Ara- 
ba ta hunga contra di Puerto 
Rico y Venezuela contra Co- 
lombia cu ta e ultimo wega 
entre equiponan. Tambe e 
dobbel femenino lo cuminsa 
ariba diarazon, 

Un parti sumamente inte- 
resante di e torneo lo cu- 
minsa ariba diahuebs dia 29 
y ta e encuentronan indivi- 
dual di singles masculino. A 
base di eliminacion e wega- 
nan aki lo ta. Di dobbel mix- 
to tambe e promer weganan 
ta ser hunga dia 29. Ade- 
mas lo tin half-finals d'i dob- 
bel femenino, di singles mas- 
culino, di dobbel mixto y fi- 
nals di dobbel femenino. 

Dobbel masculino, cu ta 
cuminsa dia 29, lo continua 
ariba e ultimo fecha esta dia- 
viema dia 30. E finalnan di 
tur e divisionnan ta ser hun- 
ga ariba e dia aki natural- 
mente. E mes anochi lo tir. 
tambe entrega di tur e pre- 
mionan y clausura di e tor- 
neo. 


Jubilee Cup ta planea pa e 


AKO’S Upholstery, __ 

E LUGA DI FURAMENTO NA ARUBA- 

TA FURA: 

+ MUEBLES, AUTO’S, MATRAS, ETC. 

Direccion: Windstraat No. 1 

(Dilanti di Hotel Capitai) 

— TEL. : 2 0 2 9 — 

NOS A HERA COME SEA-BULL 


Den historia di Romano- 
nan nos tabata lesa di un 
sea-bull (toro di laman) cu 
tabata worde considera como 
un delicia pa comé. 

Aki na Aruba nos tin un 
comerciante cu su nomber 
ora pronunciele ta sona ma- 
nera Seabull. Un bon maintn 
henter Aruba tabata den 
alarma, pasobra tabata corre 
e noticia cu cantu di laman 
pariba di cas di Sr. Viana a 
tira un sea-bull. 

Nos redactor naturalmente 
a bai cheek e asunto pa por 
informa nos lesadornan to- 
cante di e Seabull ey y nos 
a ricibi e shock di nos bida 
pasobra no tabatá un Seabull 
nan a tira sino e noticia ta- 
bata cu un Americano a bai 
tira un comerciante cu e 
nomber cu parce seabull. 

E caso a tuma lugar ma- 
nera nos tabata informa di 
e siguiente manera. Den un 
auto cu tabata bai den di- 
reocion di Strand tabata tin 
dos personas sinta, un Ame- 
ricano y un comerciante di 
Aruba, manager di La Linda. 

E Americano a saca un 
revolver y segun e historia 
kier a tira e comerciante. 

E comerciante mirando e 
cos a tira su auto ariba acera 
y pa eolmo net un auto di 
polis tabata bini pariba, ken- 
de mirando e movimiento di 
e auto a para pa mira kiko 
tabata pasando. 

Den auto no tabata tin e 
revolver mas, pasobra esaki 
a sali for di bentana y wor- 
de tira den cura di un cas 
ey banda. 

E polisnan a hanja e re- 


volver y hiba e Mericano cu 
e comerciante na warda. 

Aki e historia a caba, pa- 
sobra NO TIN MAS INFOR- 
MACIONES, y e Mericano 
tabata camna despues liber 
rond y e comerciante tambe. 


Sea loke sea: ARUBA POR 
BIRA UN WILD WEST, si 
tur hende ta kere cu por 
husa armas manera nan kier! 

GLORIA NOBLE PATRIA, 
OTRO BES NOS LO COME 
E SEA-BULL! 


Carib Motnr I \.\. 


Tel. 198 7 


Ta anuncia cu a caba di jega for di Miami un 
lote di auto luhosos. 



Luci Bon, Biba bon, core den un auto di 
CARIB MOTOR N. V. 
cu prijsnan na alcance di tur bolsillos. 


SURPLUS SALE 

Aruba Chemical IndustriesN.V 

is offering for sale on an as-is-where-is basis the 
f ollowing: 

1. Truck, Ford T800, V8, Tandem Axles, 
Model 1959, Used. 

2. Trailer, La Crosse, (Lowboy) 50 Tons 
Cap., 5 Axles, 10 Tires, Used. 

Interested persons are invited to inspeet the 
vehicles at our plant in Barcadera and obtain in- 
structions for the bid which has to be introduced 
before June 30, 1967. 

For further information contact Materials De- 
partment Phone 3200, extension 159. 

Nov/ela 

Moonlight over Basi Ruti 


CAPITULO 2 

Eduardo Kelly a jega e 
anochi na e fiesta na Basi- 
ruti y despues di un ratu a 
larga e compania y a bai sin- 
ta na un lugar trankilo pa e 
no tende e desorden y e pa- 
piamentu rond di dje, e ta- 
bata sinta ariba e terasa. 

Lo no dura mucho mas 
Eduardo a pensa y e terasa 
tambe lo ta invadi door di 
hendenan y tabata spera cu 
e quietud lo dura mas largu 
posibel, pa e por a sinta gosa 
di e tranquilidad. 

Laman tabata pretu bau di 
e brilja di luna su splendor, 
ariba dje y tabata tin som- 
bra bau di e matanan di e 
palmeras. E tabata un bista 
bunita — no tin nada mas 
bunita cu un nochi tropical. 
Miljones di estrellas tabata 
brilla den cielo y tabata tira 
nan raya ariba e emenso la- 
man su dilanti. Eduardo su 
alma tabata uni cu e anochi 
bunita éy, e tabata sinti un 
tension ta monta den dje. Sin 
ningun causa su mente a cu- 
minsa ta bai beck na su hu- 
ventud, tiempo como un mu- 
cha e tabata corre pia abau 
ariba e santu blancu di e 
mas bunita beach di mundo. 
Cuanto tiempo pasa esaki ta- 
bata? 

E no kier a pensa ariba e 
anjanan, sino ariba su juven- 
tud. Com feliz esaki tabata. 
Kiko a keda di e mucha cu 
tanto vigor cu tabata corre 
ariba e strand, sin pensa den 
futuro? 

Alas! Su sonjo a desapa- 


rece durante su crecementu 
pa bira un homber, realidad 
a mata e sonjonan di juven- 
tud. Vida a demanda locual 
tabata di dje. Nada a keda 
di e joven den e homber 
Eduardo, kende su vida a bira 
sin adventuras, sin cambios, 
monotono, tur dia mescos. 

E joven a sali pa conquis- 
ta mundo, vida a conquista e 
joven. 

Oh, pakiko recorda? Pa- 
kiko pensa ariba lo pasado* 
E tabata na vida, esaki ta- 
bata algu pa ta contento ? En- 
tre e grupo e tabata tin ami- 
gos y un senjora. Aki tabata 
e prueba cu e tabata perte- 
nece na e grupo ey, cu nan 
tabata tei; y toch si nan ta- 
bata na fin di mundo lo e no 
a sinti falta di nan. E1 a rea- 
lisa cu e tabata corta un bis- 
ta mahos para e so, y a dici- 
di di bai aden bai join e gru- 
po atrobe. E lo bai busca An- 
nie su senjora. Eduardo a 
puntra un waiter cu tabata 
pasa: Para aki y tene e mesa 
aki reserva pa mi, mi ta bai 
busca mi senjora- 


Ora Eduado tabata acerca 
Annie el a tendele ta hari. E 
tabata papia cu un amigo 
Americano. Que muher AN. 
NIE TABATA, EDUARDO A 
PENSA despues lo e contele 
cu John, e amigu tabata ho- 
gele den aceite y dollars, 
pero e cos principal tabata, 
Annie tabata gosa su mes y 
e no a sinti su falta. 

Annie tabata un muher 
suave y dushi pa biba cuné, 
un verdadera ama di cas. 
Eduardo tabata un shock pa 
Annie durante e promer 
tiempo di nan matrimonio, 
pasobra e no tabata un san- 
to y siguiendo e patente di 
hombernan Latino, e no ta- 
bata fiel. E tabata tin “Af- 
fairs” manera Annie tabata 
jama su escapados. 

Varios di e escapadas cu e 
tabata tin tabata cu muher- 
nan cu tabata presente entre 
e huespednan na e fiesta, pa- 
sobra hombeman di sociedad 
no sa tira nan mes afor cu 
muhernan cu no ta pertene- 
ce den nan branch, pa por si 
acaso por tin un escandalo, 

esaki ta keda entre nan, ca^ 
minda e ta ^muri, pero no ta 
jega den boca di pueblo, pa- 
sabra escandalo ta keda mor- 
to den kambeman di halta 
sociedad. 

E escandalos, nan ta bira 
jokes pa conta ora ta hunga 
bridge den club, pero mester 
keda sera patras di e porta- 
nan di sociedad. Si tur cos 
keda entre nan ningun hen- 
de ta preocupa nan, ni cual 
esposo a haci un pass na un 
senjora. Ora ta papia di cos- 
nan asina, comiendo un cro- 
quet e ta bisa: 

“Esei, e ta estupida, e hom- 
ber tabata tin mucho mas an- 
tes cuné y ademas, e hom- 
ber ta stima su senjora. Ta 
un wega e tin cu e muher 
y e cos lo 'caba ora nan can- 
sa di otro! E muheman ta 


worde kibra na wiriwiri, pero 
e hombeman, nada ta worde 
papia di nan, cu solamente e 
tin un affair, pasobra no por 
spera di un hmber pa e keda 
cu un solo muher, pasobra 
esaki ta locual tur muher la- 
tina ta sinja for di nan ju- 
ventud. 

Siendo un muher di Europa 
Annie a rebela den principio 
y tabata bisa cu un bida asi- 
na ta inmoral y custumber- 
nan malu di West, Despues 
cu algun di e damanan mas 
bieuw di sociedad a splikele 
e situacion, Annie a confor- 
mele poco poco na e situacion, 
y a accepta e moda di bida 
ey como parti di vida, y a cu- 
minsa ta gosa di su posicion 
cu e tabata tin, esposa den 
hogar. Anjanan a pasa y An- 
nie no tabata papia mas di e 


“Affairs” di Eduardo. E ta- 
bata un muher fiel y por a 
confirmele cu falta di su es- 
poso. Poco, poco el a occupa 
e posicion di ta un persona 
ariba kende e esposo por a 
depende pa papia su proble- 
manan. 

Unda Bo tabata, su sen- 
jora a puntra Eduardo ora 
el a jega serca. “John, kier 
papia cu bo- John tabata nan 
amigo Americano, un hom- 
ber jolly y semper cu un son- 
risa, pero cu un cara cora. 

Bo tabata den espacio, 
John a puntra Eduardo ? 

Lo bo kere mi si mi bisa 
bo cu mi tabata compone un 
ballad na luna? Eduardo a 
contesta un poco picado. 

E ta sigui 


La Esperanza 
Supermarket 

Cu su prijsnan semper barata , a juda mantene 
costo di bida na Aruba abao. 

Mira pa bo tambe ta un cliente, feliz y satisfecho. 
Y participa, ademas di hanja prijsnan barata, den 
E Concurso Bombacional cu La Esperanza Super- 
markets ta ofrece na pueblo di Aruba. 

Sl NO TABATA PA LA ESPERANZA 
PRIJSNAN Dl COMESTIBLES NUNCA 
LO A BAHA NA ARUBA 

Mester ta Caballero of Dama clen 1 ralico 


Nos ta scirbi e articulo aki 
pasobra el a tuma lugar e 
siman aki mes den caja Prin- 
cipal di Oranjestad. 

Un auto tabata bini cu un 
persona aden kende a cai 
flauw y mester a corre hibele 
rapido na hospital. Dilanti di 
e auto tabata tin un fila di 
hopi auto para cu no tabata 
moef y e homber a cuminsa 
ta pita su auto, pasobra e 
mester a sigi. Ta un favor e 
tabata haci di hiba e persona 
na hospital. 

Esun para su dilanti a 
sali for di den su auto y 
mandele un mama, pasobra 


SENJORANAN A BTRA 
LOCO NA ARUBA? 

Ariba di un Bar na San 
Nicolaas un senjora casa ta- 
bata den compania di algun 
di e bárbuletanan ta bula y 
ta baila. 

Nos ta puntra unda Aruba 
ta bai ora e esposo ta traha 
duro pa gana su pan, cu e 
senjora por tabata cu otro 
homber ta bula den un bario 
na San Nicolaas laat den 
anochi. 

E persona cu a jama nos 
redactor pa mira e succeso a 
conta aserca cu e esposo no 
tin cunes pasbra e tambe ta 
di vida alegre AY, AY ta 
con ta asina, Azijn Banana 
tabata bula den aire y grita. 



IDEA DI KENDE.... 

nion of papia ariba e asun- 
to mes. 

TA TIEMPO AWOR PA 
CUMINSA PAPIA ARIBA 
SERAMENTU DI CAJA 
PRINCIPAL NA ORANJE- 
STAD. 


e tabata pita y bisele pasa 
ariba su dak. 

E caso despues di investi- 
gacion tabata lo siguiente: 
“E promer auto den e fila 
cu tabata causa. di e para- 
mento tabata un joncuman 
cu su auto para ta combersa 
cu un senjorita y tabata tra- 
ta di tur moda pé drenta su 
auto cuné. 

E senjorita parce no taba- 
ta kier y e tabata sigi trata 
di combensele di drenta su 
auto. Cu e caso aki un 10 
auto mas mester a para y 
entre nan esun cu e dama 
malu aden. 


Nos ta suplica pa ta ca,- 
ballero den trafico y dama 
tambe, pasobra ambos sexos 
ta gusta di para nan auto y 
combersa sin conta cu e de- 
mas autonan para nan tras. 

Nos ta pidi nos polisnan 
pa studia e moda pa cierto 
oras den merdia y atardi si 
no sera e caja completo di 
PROHIBI AUTONAN DI 
PARA DEN E CAJA POR 
COMPLETO. Locual lo por 
haci ta hala un banda, cohe 
pasaheros of amigos y sigi 
PERO PARKEER BAU D1 
NINGUN circumstancia. 


Kos no ta haci |hopi propaganda 

NO TIN NECESIDAD 

-xx- 

Algun luna pasa e Roswell Park Memorial Institute 
di New York a test hopi marca di cigaria Americano 
pa nan contenido di teer y nicotine. 

E cigarilla cual a worde comprobá di tin MENOS 
nicotine y teer di tur cigarilla ta 

TRUE 

O sea, CIGARILLA T R U E TA E MIHOR filtrá. 

Ora cu e rapport aki a worde publika, 
e demanda tur luga di 

T R U E 

a subi fuertemente. 

Ta pa esei nos no mester haci hopi Propaganda pa 

TRUE 

NO TIN NECESIDAD. 

-xx- 

T R U E (Blue) — Kingsize Filter. 

T R U E (Green) — Menthol Filter. 

Agente General: 

Casa Matias 

ARUBA 

E BUS GRANDI CU TA 
para DILANTI DI NIKI 
habibe OTRA VEZ 
atencion JEFE DI POLIS 


Nos a scirbi basta bes ca- 
ba pa no larga e bus grandi 
para dilanti di e tienda di 
Niki pa cohe pasaheros pa 
motivo di e holor di gas oil 
cu ta drenta den e tienda ca- 
minda hende ta paden den 
aire acondicionado ta haci 
eompras. 

Nos no ta pidi esaki pa e 
tienda, SINO NA BIENES- 
TAR GENERAL y nos no por 
comprende cu nos departa- 
mentu di trafico no ta com- 
prende e suplica aki. 

Ta pa de laster bes nos ta 
haci e suplica aki y si no 
bini cambio anto nos lo haci 
un peticion na tur instancias 
di gobierno pa nan eai den e 
asunto aki. 

Kiko gobierno ta kere cu 
no mester studia consehos cu 
pueblo ta haci na nan? 

Tur caminda den mundo 
mester respeta suplica di opi- 
nion publico y pa Aruba no 
tin excepcion, pasobra ta tres 
mil personas ta lesa y comen- 
ta ariba comentarionan den 
Chuchubi y nos ta scirbi lo- 
cual ta na interes di pueblo 
en general. 

Si no bini un cambio nos 
ta pidi tur hende cu nos con- 
tra, pa firma un peticion cu 
nos lo circula como leaflet 
ariba Aruba. 

Nos no ta aki pa critiea, 
sino pa avisa di eosnan cu 
por cambia na bienestar di 
pueblo y mester tene cuenta 
cu nan tambe! AMEN. 


50 - 60 - 70 % 

of completamente GRATIS 


di discuento den e 



TUR DIA UN CLIENTE LO' HAN. 
JA e articulonan di Baratillo escohi 
COMPLETAMENTE GRATIS, 
segun su suerte na 



ARUBA TRAbiNO COMPAfW 



SPAAR PLACA!! 

Cumpra bo material di construccion na 


Antilliaanse Handel Mij. 

DAKOTA — TELEFOON: 2828-2829 

+ Puntra pa nos discuento pa cash 
4 Puntra pa nos otro prijsnan special 
4 Puntra pa nos plan di credito. 

pa: MIHO CALIDAD 
SERVICIO RAPIDO 
PRIJSNAN MAS ABAO 

Cumpra na: 

Antilliaanse Handel Mij. 

DAKOTA TELEFOON: 2828 - 2829 

Atrobe nos Dokternan cu ta traha 
pa Gobierno. 


E siman aki nos redaccion 
a ricibi asina tanto kehas di 
trato cu pacientnan cu kaar- 
chi ta ricibi y e oranan cu ta 
atende na nan, cu nos ta kere 
awor cu e caso di doktoor- 
nan aki na Aruba a bira. un 
caso celebre, UN ESCANDA- 
LO NACIONAL, y nos ta 
hala attencion di hefe di Ge- 
zondheidsdienst otra bes ari- 
ba e asunto aki. 

Nos kier paga nos dokter- 
nan placa di pagador di be- 
lasting, PERO NOS KIER 
PA DOKTERNAN traha pa 
e placa 8 horas normal mes- 
cos cu tur hende- 

Nos ta pidi nos gobierno 
actual y esun cu ta bini di 
drecha promer cu tur eos e 
asunto di dokternan cu ta 
traha pa gobierno: ESTA 
oranan normal pa paciente- 
nan y horanan normaf* pa 
clientenan PARTICULAR. 

Si tin un cliente particulier 
ora ta traha y gana placa 
di gobierno larga e paciente 
bai hospital of serca un dok- 
ter particular CU NO TA 
ARIBA DI PAYROLL DI 


Nos redaccion a ricibi un 
carta cu nos tin gusto di pu- 
blica, pasobra nos redaccion 
a worde critica enormemente 
door di un, nos no sa si ta 
homber of muher, pasobra e 
carta no tin firma, pero ta 
bisa: di uno cu a studia na 
Merca. 

Esaki nos no ta kere pa- 
sobra si un persona studia 
na Merca anto e mester sa 
cu Merca ta un pais demo- 
cratico caminda ta critica y 


GOBIERNO. 

E dokter cu mester biba 
for di praktijk particulier sin 
e stoot grandi di gobiemo 
nan tras pa nan por gana un 
pida pan. 

Dokternan particular cu 
ta gana nan placa cu pacient- 
nan cu NO TA DI GOBIER- 
NO of esnan di gobiemo cu 
nan por juda y gobierno ta 
paga. ! 

Mester di mas specialista 
di wowo. Ta un escandalo pa 
mira cuanto pacient mester 
sinta tur mainta perde nan 
tiempo pa hanja un chens pa 
mira un specialista di wowo. 

E dokter di wowo no por 
haci tur e trabau sin hanja 
un breakdown. Mester di mas 
speeialista ya ora un haei un 
error cu bo wowo bo por bai 
na un otro. 

Tabata tin un caso cu un 
specialista a duna un pres- 
cripcion malu, e ta humano 
y esaki por pasa y e persona 
a para na Curacao pé hanja 
judansa. Nos ta pidi gobier- 
no HACI ALGU PA pueblo 
cu a eligi nan tambe. 


alaba tur hende, PERO 1 TA 
SCIRBI NOMBER, 

Esun homber of muher 


of cu a scirbi e car. 

ta ta caba bisando cu e ta 
bai cumpra Chuchubi pa mi- 
ra si e articulo ta aden. Esta 
laf, e mester cumpra Chuchu- 
bi, pasobra ta Chuchubi ta di 
Aruba. 

Nos ta garantisa e meneer 
of mevrouw of s j 

e publica su nomber cu nos 
lo scirbi su articulo, invitele 
na. nos redaccion pé mira e 
cantidad enorme di remeti- 
dos cu nos ta ricibi SIN 
FIRMA cu nos no ta publi- 
ca, hunto cu esun cu e a 
manda y e cantidad cu fir- 
manan cu nos ta publica. 

E ta bisa cu el a studia na 
Merca. Tata pordona su ma- 
jornan cu a malgasta nan 
placa! 

E carta ta den mitar en- 
veloppe. Nos lo dunele un en- 
veloppe henter. 

_ * _ ❖ __ 

Nos lectornan ta sdrbi 
E COS TA CLA? 

Senjor redactor: 

Awor si mi ta kere e cos 
ta cla. Bo tin mas informa- 
ciones. Pedrito. 


NOTA DI REDACCION: — 

Don Pedrito: 

E cos ta cla. Ki cos? Nos 
ta spera, e cos ta cla pa nos 

— pa bo, pa tur hende . 

cual cos? Bo por ta un poco 
mas clar 0 cu E COS? 


Proto & Skfl Toois 

A KÉDA COMPROBA DI TA E 
HERMENT PA GARASHI- 
APESAR DI SU ALTA CALIDAD, NAN PRIJS 
TA MASHAR BARATA. 

Bishita : 

A. I, G. na Balashi. 



MEHOR 


Carta habierto na esun cu no sa firma. 














"CHUCHUBI” 



NOS LECTORNAN TA SCIRBI 

Ora bo ta grandi mester zorg 
pa nomber. 


poco mas, especialmente awoi 


Un Diasabra mainta cu 
weer masha calma un jacht 
a drenta haaf dilanti di Ca- 
ribbean Hotel y un dama a 
bula for di tera baha na la- 
man y landa bai afor na e 
jacht. 

Despues cu e dama (un tu- 
rista Americana) a subi na 
bordo e jacht a tuma pa la- 
man y e donjo di e jacht ta- 
bata tin varios ora afor ta 
sinja e dama Americana (?) 
e bunita laman di nos Caribe. 

Awor si na bordo tabata 
tin mas hende e cos lo no a 
parce asina mahos, pero co- 
mo ta e capitan y donjo di e 


Tocante Anundos 

Senjor redactor: 

Mi a lesa e articulo den 
Chuchubi tocante e firma S- 
E.L. Maduro & Sons y mi por 
bisa cu ta correcto. Tin mas 
cos cu e firma aki na Aru- 
ba ta haci ora vapor grandi 
di e firmanan jega na Aruba 
y esaki ta cu no por hanja 
jefes pa firma pa hanja un 
kaarchi pa bishita e vapor 
di turista, pero si ora para 
na gangway ta mira masha 
hopi macambas cu kaarchi 
ta subi na, bordo. 

E vapornan ta bini aki na 
Aruba pa Macambanan so; 
hendenau cu casi no ta gas- 
ta? 

Mi ta kere cu e prestigio- 
so firma Maduro & Sons di 
Curacao mester sa e cosnan 
aki, cu nan segur lo haci 
cambios. Maduro a bira 


boto so tabata na bordo e 
cos no tabata parce masha 
bunita. 

Pa evita cu hendenan cu 
nomber y posicion grandi 
hanja nan mes den escandalos 
nan mester corda ariba e 
refran: EVITA TA MEHOR 
CU CURA”. 

Un cos mi tabata desea y 
resa pa no sosode, ta pa e 
senjora di e donjo di e jacht 
mester a jega na beach na 
Caribbean Hotel y mira e 
cos ey, pasobra segur e lo a 
rabia. 


di Fa. Extranjeros 

grandi door di coopera cu 
pueblo kende tin nan ariba 
pia. Maduro ta coopera cu tur 
courantnan a beses pa public 
relations. 

Nos ta kere cu Maduro & 
Sons Curacao mester waak 
nan asunto aki na Aruba un 


cu nan tin banco tambe. 

Un jui Curacao 

MIEMBRONAN DI 

STATEN ENTERESA? 

Nos a publica un articulo 
caminda nos a menciona cu 
miembronan di Staten mes- 
ter cai den e asunto di vue- 
los Curacao — Aruba y otros 
vuelos pa Aruba no keda for 
di tur cos manera ta sosode 
actualmente. Nos a hanja ja 
mada di varios miembros d> 
Staten cu nan ta interesa pa 
contra cu tur delegacion cu 
por tin problemas pa nan 
trece nan dilanti na interes 
di Aruba. Esaki tabata un 
bon sonido pasobra general- 
mente ta lubida e poder cu 
miembronan di Staten tin, 
como ta nan ta mantene un 
gobierno of largele cai. 

Hopi discusiones ta tu- 
mando lugar cu personanan 
cu kier mustra di tin un ca- 
bes durO' y si e discusionnan 
aki tuma lugar cu miem- 
bros di Staten TUR COS LO 
BAI SMOOTH. Nos lo sigi 
avisa tocante e reunion di 
Miembronan di Staten cu co- 
mercio. 


Aruba Metal Co. N.V. 


ORANJESTAD 


BARCADERA 


WE BUY ALL KIND OF METAL SCRAP SUCH AS 
COPPER — BRONS — IRON AND STEEL. WE 
ALSO RENT CRANES, FORKLIFTS ETC. 


Boerhaavestraat 21 


Tel. 1346 — 1868 


Un Observador 


NOS LECTORNAN TA SCIRBI 

“CHUCHtJBI" 


Diaaabra, Juni 24, 1967 


NA TUR CHAUFFEUR Dl TAXI 

NA ARUBA 


Continuamente ta tende 
kehas di ehauffeuman di 
Taxi cu no ta haci nada pa 
nan y cu empresanan grandi 
ta kita nan pan. 

E chauffeuman tabata avi- 
sa mas cu mil bes cu unico 
moda pa nan por logra lilgu 
ta pa nan uni huntu den 
nan Bond pa conhunto nan 
por haci nan demandas door 
di Bond kende por represen- 
ta nan conhuntu. 

Chauffeuman a mustra cu 
nan ta masha dificil pa uni 
huntu y pesei den pasado 
nan no tabata worde con- 
sulta ariba nada cu tabata 
bai haci cu ta toca nan. 

Den combersacion cu va- 
riog chauffeur nan tabata di 
opinion cu ora bini un cam- 
bio cu nan individualmente 
lo por aserca politiconan pa 
hanja locual nan kier. 

Esaki ta e error di mas 
grandi cu nan por tin paso- 
bra ningun partida por aten- 
de deseo di chauffeuman in. 
dividualmente pasobra no tin 
tiempo pa regla cada cos 
chikitu di cada chauffeur in- 
dividualmente. 

Pa nan por logra esaki 
mester ta haci door di nan 
Bond cu lo representa nan 
treciendo tur nan puntonan 
conhunto dilanti di e auto- 
ridad concerni. 

Naturalmente lo por juda 
un persona individual, pero 
esaki ta un persona pero ha- 
mas esaki por ta na interes 
general di tur chauffeur. 

Tur puntos di desunion cu 
chauffeuman por tin entre 


nan mes, nan mester liquida 
conhunto den reunion general 
y for di esaki mester resul- 
ta puntonan general cu nan 
kier descuti cu e commission 
pa por trece mehoramentu pa 
nan. 

Si chauffeurnan sigi desuni 
nan lo no logra nada y aki 
poco tiemp nos lo mira pa 
cada turista un chauffeur na 
Aruba of negocionan grandi 


cu trucknan y busnan ta kita 
e pida pa for di chauffeur- 
nan. 

Nos ta scirbi esaki pa 
chauffeurnan sa cu awor ta 
tiempo pa nan bini huntu den 
UNION si nan kier proteha 
y logra algu pa. nan mes, di 
otro manera nan lo worde 
usurpa pa nan mes falta di 
cooperacion entre nan mes y 
pa falta di UNION. 


Pal’i Homber ta huma Pal’i Cigaria 


K I N G 

E marca ta papia 
pa su mes 
E REY di cigaria 


K I N G 


no tin pa igualé 


1ER! 



VIRGINIA BLEND 
CIGARETTES 









L. G. SMITH BOULEVARD 
TEL. No. 2097 


























Bo Horoscopo di Siman 



Maart 21 — 19 April 


Si bo ta buscando trabao, 
anto esaki ta e mihor siman 
pa bo haci esey. Forzanan 
astrologico ta di tal manera 
na bo bienestar e siman 
aki cu lo bo tin bon acohida 
serca sexonan contrario. Tam- 
be bo salud ta favorable pa 
bo. Exito ta ariba bo ca- 
minda. 

TAURO 

April 20 — Mei 20 

Tin bon armonia pa bo 
relacionnan financiero. Ala- 
vez ta un bon periodo pa re- 
lacionnan amistoso. Bo plan- 
nan por worde realiza cu 
exito e siman aki, apesar di 
dificultadnan cu por repre- 
senta. Bo tin di traha liher 
y no tene miedo di haci va- 
rios cos pareuw. 

GEMINI 

Mei 21 — Juni 20 

Ta un bon periodo pa regla 
bo ambicionnan spiritual y 
sentimental. Bo por aserca 
bo sernan keri, sin dificul- 
tad. Ta un bon tempo pa cu- 
minsa cu un estudio nobo. 


CANCER 

21 Juni — 22 Juli 

Probecha den e dianan aki 
di varios oportunidad cu lo 
presenta pa mehoracion fi- 
nanciero. Tin bon aspectonan 
pa bo salud y trabao- E plan- 
nan cu bo realisa e siman 
aki lo trece bon resultado. 

LEO 23 Juli — 22 Agosto 

E siman aki lo por soso- 
de cu lo bo asisti na un reu- 
nion of fiesta na unda lo 
bo laga un impresion gran- 
di. Tin bon ocasion pa bo 
haci e biahanan cu bo tin 
planja. No laga e oportuni- 
dad pasa pa aumenta bo 
prcstigio y reputacion. 

VIRGO 

23 Agosto — 22 September 

Ta un bon tempo pa cu- 
minsa cu negoshinan nobo y 
tambe cu relacionnan amo- 
roso. Hopi di bo deseonan 
por bira realidad. Tur ta 
depende si bo sabi con pa 
probecha di e oportunidad- 
na n cu lo presenta. 

LIBRA 

23 September — 22 October 

Exito ta na bo banda y bo 
por logra un puesto mag- 
nifico. Lo tin hopi compren- 
demento pa bo parti. Por 
bin proposicionnan amoro- 
so, tene cuidao, nan ta aven- 
turoso. Relacionnan finan- 
ciero lo, trece ventaha. 

SCORPION 

23 October. — 21 November 

Den e dianan aki lo bo tin 
exito cu estudio. Lo tin opor. 
tunidad pa laga gran im- 
presion atras di cual des- 


pues lo bo por probecha Cu 
exito, Cuestionnan amoro- 
so por trece dificultad 
espera. 

SAGITARIO 

22 November — 21 December 

Lo bo worde bon ricibi e 
siman aki, probecha di e 
ocasion aki pa realisa locual 
_ta na bo beneficio. Bo pro- 
blemanan financiero lo pidi 
iopi di bo tempo. Sinembar- 
lo lo tin aumento di e U . 
jfcrada- 

CAPRICORNIO 
22 December — 19 Januari 

Den e periodo aki por pre- 
senta dificultadnan econo- 
mico cu lo preocupa bo hopi, 
Bo famia lo preocupa bo hopi 
y esnan cu bo ta stima lo por 
causa desgusto. E plannan 
cu bo por tin, laga nan para 
te otro siman. 

ACUARIO 

20 Januari — 18 Februari 

E siman aki ta trece cam- 
bionan inespera. Difficul- 
tadnan cu bo tin hopi tem- 
po lo worde eliminá. Ta 
bon tempo pa realisa plan- 
nan cu bo tin basta tempo. 
No tene miedo di pidi me- 
horacion na bo trabao e si- 
man aki, cu e siguranza cu 
lo bo hanje. 
v,, : ', .• : • ' 

PISCIS 

19 Februari — 20 Maart 

Lo tin bon oportunidad 
pa bo ta feliz cu bo sernan 
keri y haci negoshi cu b° 
partner. Ta e mihor temp°' 
rada pa bo casa y sera re- 
lacionnan intimó. Spera bon 
noticia den e dianan aki. 




